《舆地图载河池有智州山意为名胜询之州人无有知者口占一绝》
明代·黄公仪

河池环绕尽皆山，叠嶂层峦莫可攀。问及智州人不识，名山虚列地图间。

作者简介：黄公仪，字元礼。顺德人。明神宗万历三十七年（一六〇九）举人，十上公车不第。谒上犹教谕，历仕湖广武昌府同知。致政归，年八十二始卒。有《北征草》、《易轩集》、《犹川稿》及《九转佚老堂稿》、《粤州》诸草。清康熙《顺德县志》卷八有传。